**(Erogen)eza unui zâmbet**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Tu să-mi zâmbeşti, iubite! În ochi o primăvară

Închide pentru mine şi-o să-nfloresc deseară

Sub mâna ta ce trece peste cămaşa moale.

Amână dimineaţa, pe curbe senzuale

Alunecă cu grijă, nu depăşi viteza,

Eu nu mă tem de radar, e alta ipoteză,

O noapte prea grăbită îşi despleteşte părul

Şi nu-mi ajunge timpul să aflu adevărul.

E numai pasiune aceasta care-mi bate

Pe sânii tari, pe coapse, poteci cu nestemate,

De unde până unde ai învăţat că drumul

Se-aprinde de dorinţă? Ai urmărit parfumul?

- Eu te dezbrac, iubito, petală cu petală

Și mă scufund cu tine-ntr-o culpă capitală,

Las fantezii profane s-alerge fără grabă

Pe coapsele rotunde, silabă cu silabă,

Îți descifrez misterul ascuns între obloane,

Cu buzele-nsetate cotrobăi prin cotloane,

Nu las vreun colț din eden necercetat de-aproape

Ca nu cumva din mărul dorințelor să scape

Nebună pasiunea ce-acum mă îngenunchează

Și-adorm cu fruntea-n poală într-un final de frază,

Voi îndrăzni la noapte să răsfoiesc volumul

Când voi simți în sânge că-mi freamătă parfumul.

Liliana Trif Ioan Grigoraș